
                                     България, 4500 гр.Панагюрище, п.к.2

                                                                                    тел./факс: 0357/ 6 41 36; 6 40 79

                                                                              e-mail: asarel_trans@abv.bg

УТВЪРДИЛ:
УПРАВИТЕЛ:
/ инж.Анг.Батаклиев/

ТЕХНИЧЕСКО ЗАДАНИЕ
І.Изисквания за същността, особеностите и крайната цел на услугата
1.Същност: Офертно проучване за дейността «Доставка на автомобилни гуми»

2.Особеност: „Асарел – Транс” ООД е транспортна фирма със седалище и адрес на управление гр.Панагюрище. Дружеството притежава 165 автомобила, в т.ч. леки, лекотоварни, товарни, автобуси, ремаркета и полу-ремаркета, кранове, специализирана и пътно-строителна техника. Всички посочени автомобили работят при тежки експлоатационни условия – открит рудник.
3.Цел: На база задълбочено пазарно проучване да се избере доставчик, който предлага оптимално съотношение цена-качество и да се сключи договор за доставка на автомобилни гуми.

ІІ.Техническа част:
1.Обем на услугата: ориентировъчните количества са посочени в Приложение №1, доставката е периодична.
2.Качествени изисквания към услугата: гаранции за произход и качество на предлаганите автомобилни гуми, удостоверени чрез сертификати, декларации за съответствие и др.
Забележка1: документи за качество следва да бъдат приложени за всеки един офериран производител.
Забележка 2: оферти на участници, които не са представили документи за произход и качество няма да бъдат разглеждани. 
3.Условия на плащане: максимално разсрочено, след извършване на услугата.

4.Референции: участниците следва да представят референции /максимално 5 бр./ от свои клиенти за извършване на аналогични доставки. Референциите следва да съдържат координати за връзка.
5.Фирмени документи: Всеки участник в процедурата е необходимо да представи и:
· Съдебно решение за регистрация, съобразно българското законодателство. 

· Регистрация по БУЛСТАТ. 

· Удостоверение за актуалното състояние на фирмата. Финансов отчет за изминалата финансова година. 

· Декларация /не е необходимо същата да бъде нотариално заверена/, че участникът: 
• не е лишен от правото да упражнява търговска дейност;
• не е в процес на ликвидация;
• не е обявен в несъстоятелност и не е в производство за обявяване в несъстоятелност; 

• ще спазва общо фирмените изисквания на “Асарел-Транс” ООД по отношение на конфиденциалност на информацията, до която ще има достъп. 
· Сертификати по ISO /при наличие на такива/.
ІІІ.Търговска част:

1.Цени: съгласно Приложение № 1. 

Участникът следва да посочи и максималния период в рамките до една година, през който се ангажира да не променя оферираните цени.
2. Количество и периодичност на доставките:  периодично по конкретна заявка.
3.Условия на доставка: участниците следва да посочат различни варианти за доставка, всеки от които обвързан с  конкретен срок.Тези варианти ще бъдат оценявани съгласно т.ІІІ,в. от Приложение № 2 /методиката за оценка на предложенията/.

4.Гаранции: посочете гаранционен срок на предлаганите автомобилни гуми.
5.Валидност на офертата: минимум 45 дни след срока на подаването й.
ІV. Изисквания към офертите и доставчиците:
1.При изготвяне на предложението за участие в офертното проучване
поканеният кандидат следва да се придържа стриктно към обявените от 
КУПУВАЧА условия.

2.Офертите трябва да бъдат в съответствие с изискванията на настоящото Техническо задание. Ако кандидатът не може да изпълни или да отговори на отделна точка, той трябва да посочи “Без отговор” за тази точка. Участниците в проучването следва да обосноват изчерпателно всички отговори. 

V.Представяне на офертите:
1.Офертата, адресирана до Управителя на ,,Асарел-Транс” ООД, се представя само запечатана в плик на адрес:

4500 гр.Панагюрище, п.к.2
Забелжка 1: Приложение №1 следва да бъде представено и на електронен носител.

Забележка 2: Оферти, подавани по друг начин няма да бъдат разглеждани.

Върху запечатания плик с офертата изискваме да се поставят надписите: Офертно проучване за дейността «Доставка на автомобилни гуми», «Да се отвори само от определената за целта комисия” и обозначен на плика “Подател: ........…”. 
2. Крайния срок за представяне на офертите е до 31.05.2014 г., включително /важи датата на пощенското клеймо/.
Оферти, получени след крайния срок за представяне, няма да бъдат разглеждани.

Офертите не подлежат на промяна след изтичане на крайния срок за представянето им.

VІ.Отваряне и оценка на офертите:

1.Офертите се отварят и разглеждат от назначената за целта комисия. Резултатите се оповестяват след приключване работата на комисията, като  класирането се извършва само в един кръг. 

2. За изпълнител на услугата ще бъде предложен участникът , който отговаря на всички заложени изисквания и предлага оптимално съотношение цена-качество. 
Приложение 1: Търговско предложение.
Приложение 2: Методика за оценка на предложенията.

За допълнителна информация: 0357 6 40 79 или 0893 355 855.
Лице за контакт: инж.Николай Додеков – Зам. Управител.

Дата:09.04.2014 г.

                                                                                Изготвил:...........................                                                         

   Зам. Управител.

